ועדת הכנסת, כנסת 15, פרוטוקול מספר 162, 2001-02-21 10:00

סאלח טריף: אני פותח את הישיבה.

משה גפני: שאלה לסדר - יושב-ראש הוועדה, ביקשתי השבוע להגיש הצעת חוק פרטית, שהונחה לפני חודשיים ועברה את כל התהליכים, ואמרו לעוזרי שלא מגישים בתקופה הזו הצעות חוק ופרטיות.

יולי יואל אדלשטיין: זו החלטת הנשיאות.

משה גפני: בלי להכנס לגופו של עניין ולגופם של חוקים שמונחים כאן בפני הוועדה, אני שואל האם זה ראוי?

משה גפני: דרך אגב, הצעת החוק שלי חשובה מאד.

סאלח טריף: ללא ספק.

אופיר פינס-פז: ללא ספק.

רחמים מלול: השאלה הגדולה היא האם הצעת החוק שלך כוללת גם את דרעי.

רחמים מלול: אם היא תכלול גם את דרעי, היא תונח פה על השולחן.

רחמים מלול: היא לא נוגעת.

רחמים מלול: תודה רבה.

יהודית נאות: חבר-הכנסת גפני, האם הצטרפת לשינוי?

יהודית נאות: גם אני חשה כך.

משה גפני: יושב-ראש הוועדה, אני מבין, שעל-פי התקנון, אם מגישים בקשה לשחרור מחובת הנחה, אתה חייב מכוח התקנון להביא זאת לדיון.

משה גפני: אני שואל, כשאלה לסדר, האם זה ראוי.

יאיר פרץ: - - -זה פיקוח נפש.

סאלח טריף: חבר-הכנסת יאיר פרץ! חבר-הכנסת גפני, אשיב לך.

משה גפני: כאשר חברים בכנסת הגישו הצעות חוק חשובות, ולא מאפשרים להם להגיש זאת ודוחים את זה - האם מן הראוי שוועדת הכנסת ביום כזה תשחרר מחובת הנחה?

סאלח טריף: ראשית, אדוני נתן את התשובה בעצמו ואמר שאני מחוייב על-פי התקנון.

משה גפני: זה בסדר.

סאלח טריף: אני צריך לכבד את התקנון וגם את אתכם - כול-כם.

סאלח טריף: שנית, בעניין החלטת הנשיאות, זו החלטה שכבודה במקומה מונח.

סאלח טריף: אם, נניח, בשבוע הבא הנשיאות תגיד שמניחים את הצעות החוק--

משה גפני: --נדון על זה.

סאלח טריף: --מי שלמשל היום יקבל פטור, שלא יכול לקבל אותו בשבוע הבא על-פי התקנון - מהוועדה הזו לא יכול.

סאלח טריף: ברגע שהוא הניח אותו, תוך יומיים צריכים להחליט.

סאלח טריף: זו החובה בתקנון.

משה גפני: יש שני סעיפים בתקנון.

סאלח טריף: אני מקבל את משאלת הלב שלך.

סאלח טריף: אני שומע אותה, ואני לא יכול לקבל אותה.

משה גפני: אינני מכיר אפילו את החוקים האלה.

יאיר פרץ: לא יקרה שום אסון, אם זה יונח 45 יום.

יאיר פרץ: זה לא פיקוח נפש.

סאלח טריף: בסדר.

סאלח טריף: עדיין לא התחלנו.

סאלח טריף: לפנינו מונחות בקשות חברי-הכנסת לפטור מחובת הנחה מוקדמת על שולחן הכנסת את הצעות החוק הבאות: הצעת חוק העונשין (תיקון - החלת סייגים לשחרור מוקדם), התשס"א-2001, של חברת-הכנסת יהודית נאות, והצעת חוק לשחרור מוקדם של אסירים (תיקוני חקיקה) (תיקון - ביטול החוק), התשס"א-2001, של חברי-הכנסת נעמי חזן ואבשלום וילן.

סאלח טריף: נתחיל בחברת-הכנסת יהודית נאות, שתנמק לנו את הצורך ואת הדחיפות בפטור מחובת הנחה.

יהודית נאות: אדוני היושב-ראש, עמיתיי חברי-הכנסת, יש שלושה נימוקים לפחות למה הנושא דחוף.

יהודית נאות: אני רוצה לתת לכם דוגמא: אשה קשישה, שהלכה לבנק להוציא את קצבת הביטוח הלאומי שלה, יצאה מהבנק והתנפל עליה בחור צעיר.

שאול יהלום: האם היא זו מנהריה?

יהודית נאות: היא לא מנהריה.

יהודית נאות: הצעיר היכה אותה כי ניסתה להחזיק את ארנקה הבלה, חטף את ארנקה, נתן לה סנוקרת, הפיל אותה ונמלט.

יהודית נאות: האיש הזה אמור לעמוד בפני ועדת שחרורים ולצאת מהכלא.

יהודית נאות: האשה בחרדה.

יהודית נאות: זו אחת מתוצאות החוק.

משולם נהרי: אם הוא ייצא לאחר שלושה חודשים, האם היא לא תהיה בחרדה?

משולם נהרי: האם היא לא תהיה בחרד, אם זה אחרי שלושה חודשים?

דליה רבין-פילוסוף: טוב שזה מצחיק אתכם.

דליה רבין-פילוסוף: נורא נחמד שזה מצחיק אתכם.

יהודית נאות: הדוגמא הזו ממחישה, שלמרות התוצאה החיובית של החוק הזה כלפי אדם שאתה רוצה ביקרו, יש לו גם תוצאות שליליות כלפי גופים שאולי אלמלא היינו עוסקים בחבר-הכנסת לשעבר דרעי- - -

דליה רבין-פילוסוף: אולי באמת נעשה חוק דרעי.

דליה רבין-פילוסוף: שיעשו חוק דרעי, ויעזבו אותנו.

יהודית נאות: זו, בדיוק, הנקודה.

יצחק גאגולה: חברת-הכנסת נאות, האם אני יכול לדעת מה שם החוק?

דליה רבין-פילוסוף: רובי ריבלין.

יהודית נאות: אי אפשר להפריע.

יהודית נאות: תנו לי לסיים.

יהודית נאות: אני רוצה לומר לכם, שכתוצאה מכניסת החוק לתוקף, אם הבג"צים יפלו, וזו הנחת היסוד שלי- - -

דובר: מה?

יהודית נאות: זו הנחת היסוד, אחרת אתה לא מגיש חוק.

יהודית נאות: אם אתם לא נפלתם, אין על מה לדבר ואז הכל בטל וזה הופך ל-VOID.

יהודית נאות: אבל, אם החוק נכנס לתוקפו, המשמעות היא שישנם דברים שעשוי להיות שהכנסת תסכים ברוב קולותיה.

יהודית נאות: אני לא פוסקת מה הכנסת תסכים.

יהודית נאות: אני אומרת, שהכנסת צריכה לדון, משום שאחרת אנו עוסקים בשחרור אסירים שאולי כולנו לא רוצים.

יהודית נאות: - זה נימוק אחד.

סאלח טריף: תודה.

סאלח טריף: זה מספיק.

יהודית נאות: תן לי, בבקשה, לסיים.

יהודית נאות: משרד המשפטים הניח היום על שולחן הכנסת את ההצעה שלו, כך שממילא הנושא יעלה.

יהודית נאות: אנו מבקשים, שזה גם יהיה יחד.

יהודית נאות: זה לא לחלוטין זהה.

יהודית נאות: ברור לי, שאם צבי ענבר יקרא, הרי שזה לא זהה לחלוטין.

יאיר פרץ: זה אותו עקרון.

יהודית נאות: לכן, אנו הלכנו בדרך הזו שכבר הכל יידון ביחד.

יהודית נאות: - זה הנימוק השני.

יהודית נאות: הנימוק השלישי - זיכרו את הגברת הזו שלעבריין שלה אין שום סיבה להיות משוחרר.

יאיר פרץ: יש לי שאלת הבהרה.

סאלח טריף: לא.

זהבה גלאון: היא מדברת.

זהבה גלאון: מה קורה פה?

יהודית נאות: אי אפשר לדבר.

יהודית נאות: זה בלתי אפשרי.

סאלח טריף: חברים!

סאלח טריף: חברת-הכנסת יהודית נאות, בבקשה.

סאלח טריף: חברת-הכנסת יהודית נאות, האם את מסיימת את הטיעונים שלך?

יהודית נאות: אני רוצה להגיד את המשפט המסיים שלי.

יהודית נאות: אני חושבת, שבפטור מחובת הנחה המבחן היחידי צריך להיות הדחיפות.

יהודית נאות: אלמלא כן, לא היה מקום לבוא ולומר: "היום כן, ולא בעוד 45 ימים".

יהודית נאות: הדחיפות היא משמעות כניסת החוק ההוא לתוקפו, וקראתי את כל העיתונים בנושא ויש כאן הרבה מאד הסתייגויות לרבים מחברי-הכנסת שעשוי להיות שמה שכתוב בהצעת החוק שלי - לפחות חלק מזה יהיה קביל על כולם.

סאלח טריף: תודה רבה.

סאלח טריף: חברת-הכנסת נעמי חזן, בבקשה.

נעמי חזן: הבקשה של חבר-הכנסת אבשלום וילן ושלי מבוססת על שלושה טיעונים.

נעמי חזן: פטור מחובת הנחה הוא דבר שבעבר התנגדתי לו, אלא אם זה בנסיבות מאד מיוחדות.

נעמי חזן: אני חושבת, שזה מוצדק במקרה הזה.

נעמי חזן: חבר-הכנסת גאגולה, אני מבקשת תשומת לב.

יצחק גאגולה: אני שם לב, ואני נדהם.

יצחק גאגולה: אלה נסיבות מיוחדות.

נעמי חזן: אני חושבת שכן, ואנסה לנמק בשלושה טיעונים מרכזיים.

נעמי חזן: זהו נימוק ראשון: כידוע לנו, כולנו או רובנו ישבנו במליאת הכנסת, והיתה מחלוקת קשה מאד וכמעט תקדימית לגבי תוצאות ההצבעה.

נעמי חזן: תוצאות ההצבעה עדיין נמצאות במחלוקת, גם מבחינה ציבורית.

נעמי חזן: משום שיש מחלוקת על תוצאות ההצבעה, אני חושבת שמן הראוי שהכנסת תכריע.

סאלח טריף: חברת-הכנסת יהודית נאות, את מפריעה לחברת-הכנסת נעמי חזן.

יהודית נאות: אני מתנצלת.

יהודית נאות: חברת-הכנסת גלאון ביקשה ממני לשמור לה את המקום.

דוד טל: ממתי שומרים בכנסת כסא?

נעמי חזן: אדוני, משום שיש רצף מסויים בנימוקים, אחזור על התחלת הנימוק הראשון שניסיתי להסביר.

נעמי חזן: הנימוק הראשון לבקשה הוא, שקיימת מחלוקת בכנסת וקיימת גם מחלוקת ציבורית לגבי תוצאות ההצבעה.

נעמי חזן: מן הראוי, שהכנסת, בצורה מסודרת ומתוקנת, תצביע על הנושא הזה שהוא נושא שנוי במחלוקת.

יאיר פרץ: גבירתי, אולי נחכה עד שבג"ץ יחליט.

נעמי חזן: הנושא הזה תלוי ועומד בפני בג"ץ.

נעמי חזן: שנית, אינני חושבת, שמן הראוי שבג"ץ יכריע לגבי פרוצדורות של הכנסת.

נעמי חזן: יש לנו, כריבון, הזדמנות לתקן או לפחות להחליט בשביל עצמנו מה ראוי ומה - לא.

נעמי חזן: עצם הבאת הנושא הזה להצבעה חוזרת מוציאה את הנושא הזה מידי בית-המשפט הגבוה לצדק, שלדעתי לא צריך להתערב בפרוצדורות של הכנסת.

סאלח טריף: מאה אחוז.

נעמי חזן: סיבה שלישית, שהוזכרה ע"י עמיתתי וחברתי, חברת-הכנסת יהודית נאות, היא שיש הצעת חוק ממשלתית בנושא דומה, ולא מן הראוי שהצעות חוק פרטיות לא יובאו באותו מועד להכרעה של מליאת הכנסת.

יהודית נאות: הגם כשהן הונחו קודם.

סאלח טריף: מיד נפתח את הדיון, כאשר ראשון הדוברים הוא חבר-הכנסת יהלום.

סאלח טריף: אני מבקש מכולם להקשיב זה לזה.

סאלח טריף: האם הצעת חוק ממשלתית הונחה על שולחן הכנסת?

יהודית נאות: תונח.

סאלח טריף: עובדה היא, שאין כרגע.

סאלח טריף: היום, לא מניחים.

סאלח טריף: יש רשימת דוברים.

סאלח טריף: אני מצטער מאד, שאתן מפריעות ואתם מפריעים.

דליה רבין-פילוסוף: היושב-ראש טריף, האם יש דיון או הצבעה?

סאלח טריף: יש דיון.

זהבה גלאון: אבל, בדרך כלל, זו רק הצבעה.

זהבה גלאון: בפרוצדורות אתה מצביע מיד.

שאול יהלום: מה את מדברת?

רחמים מלול: כזו תמימות.

סאלח טריף: היא מדברת על מצבי כעס, בהם אני ישר מצביע, וזה לא המצב הפעם.

סאלח טריף: אני צריך לקיים דיון בסוגיה החשובה הזו.

זהבה גלאון: אם יש דיון, גם אני מבקשת רשות דיבור.

סאלח טריף: חברת-הכנסת יהודית נאות, האם את רוצה שתהיה הכרעה בעניין?

אליעזר כהן: אדוני היושב-ראש, האפשר להגדיר על מה אנו מדברים?

יהודית נאות: מבין כולם, האם אתה שם לב אלי?

סאלח טריף: רבותי, תנו לי לדבר.

סאלח טריף: אם זה ימשיך כך, אעשה הפסקה.

סאלח טריף: אנו מדברים בסוגיה של בקשה לפטור מחובת הנחה.

סאלח טריף: באופן עקבי, אני נגד, כפי שאמרה חברת-הכנסת נעמי חזן.

סאלח טריף: אינני אוהב את השימוש בעניין הזה, וצריך להסדיר את העניין הזה משום שאנו מרבים מאד להשתמש בעניין הזה.

יהודית נאות: עשיתי עבודת מחקר.

מיכאל איתן: דרך אגב, זה אחד מהישגיך האישיים.

מיכאל איתן: זה לא היה אף פעם.

סאלח טריף: אם אתה מדבר בסוגריים, אני מקבל זאת.

דובר: למה שלא נצביע?

סאלח טריף: אני לא יכול.

סאלח טריף: פעם ביקשתי מהיועץ המשפטי חוות דעת בעניין, שאמר שאפילו אין לי שיקול דעת וברגע שמוגשת בקשה אני חייב לדון.

סאלח טריף: במצב כאן בכנסת, שאין קואליציה ואין אופוזיציה ולא יודעים איפה כל אחד נמצא, הכל פרוץ, לצערי.

סאלח טריף: אנו משתמשים בתקנון שנועד לתת לנו סעד.

אבשלום וילן: היושב-ראש טריף, אין בעיה.

סאלח טריף: אי אפשר כך.

סאלח טריף: חבר-הכנסת וילן, האם אתה לידי כדי להפריע לי?

אבשלום וילן: מה פתאום?

אבשלום וילן: תקבע פגישה עם חבר-הכנסת יאיר פרץ.

יולי יואל אדלשטיין: האם ביום שברק פורש אתה מתבדר?

אבשלום וילן: מה קרה?

סאלח טריף: צריך להקשיב אחד לשני.

סאלח טריף: אני מבקש מחברת-הכנסת יהודית נאות כל הזמן: יש לך פה הצעה.

סאלח טריף: רבותי, אני אומר כאן שבעיניי זה שימוש חורג בסעיף של התקנון, והסעיף הזה באמת בא לתת סעד במקרה של דחיפות בלתי רגילה.

נעמי חזן: זו דחיפות בלתי רגילה.

סאלח טריף: צריך לפטור חוק מחובת הנחה - לשחרר מחובת הנחה - כדי שלא ימתין גם בכנסת.

נעמי חזן: מדובר על שיקול דעת על תוצאות הצבעה.

רחמים מלול: בדיוק ההיפך.

סאלח טריף: חבר-הכנסת מלול, סלח לי אך למה את המתערב?

סאלח טריף: תעזור לי.

סאלח טריף: זה לא יכול להיות כך.

סאלח טריף: אני מנסה לומר את דבריי.

סאלח טריף: אני חושב, שהתקנון נתן את המקרה הזה לא לכל חקיקה, אלא לחקיקה שיש בה צורך לחירום או בעיקר משהו ביטחוני - ביטחון הציבור ומה שאתם רוצים.

סאלח טריף: דעתי, בסוגיה הזו, ידועה.

סאלח טריף: לגבי הנימוקים שהעליתם, זה נושא שצריך לשקול אותו בודאי.

סאלח טריף: לכן, אני רוצה לקיים דיון, אבל אני רוצה שנשמע זה את זה בלי הפרעה.

סאלח טריף: אם נתחיל להפריע, לא נוכל להמשיך בדיון.

סאלח טריף: רשמתי כאן שורת דוברים.

סאלח טריף: בקשתי היא שכל אחד ידבר וינמק שתי דקות, ונהיה צמודים לסיכום הזה, וכל אחד ישמע את האחר בנחת.

סאלח טריף: חבר-הכנסת יהלום הוא ראשון הדוברים, ואחריו חבר-הכנסת מיכאל איתן.

שאול יהלום: לפני שאני אומר את דעתי, ברצוני להבהיר שאני הצבעתי נגד חוק ריבלין.

שאול יהלום: אם יובאו הצעות לתיקון, אצביע בעדן.

שאול יהלום: יותר מזה - ביום זה שני תונח על שולחן הכנסת הצעת חוק שאני חתום עליה, שמנסה גם לתקן ולהוסיף דברים כמו אלימות וכל מיני דברים ביטחוניים.

שאול יהלום: אף על פי כן, אני פונה לחברים לא להצביע בעד פטור מחובת ההנחה, וגם אמרתי זאת אתמול בלילה לחברת-הכנסת נאות.

שאול יהלום: אני פותח דוקא בהצעת החוק של חברי-הכנסת אבשלום וילן ונעמי חזן.

שאול יהלום: הכנסת אמרה את דברה.

שאול יהלום: זה כאב לי, והייתי ב-47 ולא ב-48.

שאול יהלום: כרגע, התוצאה סופית, וכך החליט יושב-ראש הכנסת.

שאול יהלום: אני מבקש לא לפגוע בסמכות המוסדות שלנו.

שאול יהלום: אם יש בג"ץ - יש בג"ץ.

שאול יהלום: זו לא דחיפות.

שאול יהלום: היושב-ראש קבע, והיועץ המשפטי לכנסת קבע.

שאול יהלום: חברת-הכנסת נעמי חזן, כמו שאת דורשת לכבד בדברים אחרים לכבד - בבקשה, תכבדי, ולא בדבר שנוגע לך את פתאום מזלזלת ואומרת שזה נתון במחלוקת.

שאול יהלום: הכנסת קבעה את דברה.

שאול יהלום: לא יכול להיות, שמול החלטת כנסת יהיה דיון דחוף בפרוצדורות.

שאול יהלום: אפשר לשנות החלטת כנסת בפרוצדורה הרגילה, אבל לא לבוא מול החלטה שהמליאה קיבלה, ב-48 מול 47, ולעשות חוק שמרוקן את העניין הזה ולתת לו קדימות.

שאול יהלום: זה נגד החלטת המליאה.

יצחק גאגולה: אני מסכים איתו.

שאול יהלום: גם בהחלטה של חברת-הכנסת יהודית נאות - אם היא היתה מצומצמת בלבד על אותה קשישה, דהיינו בעיות של אלימות, בעיות של ביטחון--

יהודית נאות: --סמים.

שאול יהלום: --וסמים, שהיינו יכולים לחשוב שנשמטה עינו של המחוקק ויש צורך להוסיף, מילא.

שאול יהלום: אבל, היא מכניסה בהחלטתה גם דברים שהיה ברור- - -

סאלח טריף: חבר-הכנסת יהלום, נדמה לי שהחוק קובע שיש ועדה שצריכה לשקול.

שאול יהלום: היא הכניסה סעיפים בחוק, שמי שהצביע בעד החוק - זה סותר את מה שהוא הצביע בעד.

שאול יהלום: יש שם סעיפים, ולא הכל על הזקנה מנהריה.

יהודית נאות: לא דיברתי על הזקנה מנהריה.

יהודית נאות: לא את כולם ולא את הזקנה מנהריה.

סאלח טריף: חברת-הכנסת יהודית נאות, סליחה אך אל תגיבי לכל אחד.

יהודית נאות: זה שייך למפלגה שלך.

סאלח טריף: אני קורא אותךְ לסדר פעם ראשונה, פעם שניה.

יהודית נאות: אני לא מדברת בהכללות.

סאלח טריף: האם את רוצה פעם שלישית?

יהודית נאות: - - -

סאלח טריף: פעם שלישית - תצאי החוצה.

סאלח טריף: אל תגיבי.

סאלח טריף: מה זה?

שאול יהלום: הזקנה ממקום X.

סאלח טריף: חבר-הכנסת מיכאל איתן איננו כאן.

סאלח טריף: חבר-הכנסת גפני, בבקשה.

משה גפני: אשתדל לעשות זאת ממש בקצרה.

משה גפני: אני מסכים, שצריך לעשות שינויים בחוק ריבלין.

משה גפני: אני סבור, שלמשל הדברים שהעלתה חברת-הכנסת נאות לגבי הנושא הזה- - -

רחמים מלול: למה אתה צוחק?

רחמים מלול: האם זה לא חוק ריבלין?

עיתונאי: מיום ליום זה חוק ריבלין.

סאלח טריף: חבר-הכנסת מלול, אני מבקש.

רחמים מלול: אנשים יושבים בצד וצוחקים.

רחמים מלול: זהו חוק ריבלין.

סאלח טריף: לא.

סאלח טריף: אינני יכול לשלוט בכל אדם שיושב בצד.

סאלח טריף: אני יכול לבקש מכם רק קצת איפוק.

משה גפני: אני סבור שיש לעשות תיקונים בחוק ריבלין, ואני מדבר על החוק לגופו של עניין.

משה גפני: מה שהעלתה חברת-הכנסת נאות על עבירות סמים, עבירות אלימות והדברים שהם עבירות כאלה - צריך לעשות שינויים, והכנסת מקבלת חוקים שלפעמים נכנסים בהם נושאים שאינם בדיוק לגופו של עניין.

משה גפני: הצעות החוק, שמבוקש עכשיו לגביהן שחרור מחובת הנחה - אני גם לא בטוח שיש שם דברים שהם בדיוק לגופו של עניין.

משה גפני: אבל, אני אומר שצריך לעשות שינויים.

משה גפני: עתה, ברצוני לומר בקיצור שתי הערות לגבי הבקשה לשחרור מחובת הנחה.

משה גפני: דבר אחד הוא, כפי שאמרתי בתחילה, שלא נותנים השבוע, בתקופה הזו, להביא הצעות חוק ופרטיות שהונחו כחוק.

משה גפני: לכן, אני סבור שאין מקום עכשיו לשחרר מחובת הנחה, בשעה שיש חוקים דחופים שהונחו כדין והכל בסדר.

משה גפני: אבל, ברצוני להגיד את הנימוק השני.

משה גפני: יושבים פה חבר-הכנסת אופיר פינס-פז, היועץ המשפטי של הכנסת ויושב-ראש ועדת הכנסת.

משה גפני: אני הולך להגיד דבר שאינני מסכים איתו, אך זו היתה ההחלטה בדיון שהתקיים אתמול.

משה גפני: היה דיון על הצעה לתיקון התקנון של חבר-הכנסת רחבעם זאבי, כתוצאה מאותה הצבעה של ה-48 נגד 47, ויש בג"ץ שהגישו חבר-הכנסת אופיר פינס-פז ואחרים.

משה גפני: היינו אתמול בוועדת הכנסת מספר מצומצם מאד של חברים, וברצוני להגיד זאת לכל החברים.

משה גפני: ביקש חבר-הכנסת אופיר פינס-פז לא לשנות את התקנון, מכיון שעומד ותלוי בג"ץ בעניין הזה, ואני לא הסכמתי.

סאלח טריף: קיבלנו את דעתו.

משה גפני: אנו קיבלנו את דעת חבר-הכנסת פינס-פז, מכיון שאנו תמיד משתדלים לקבל את דעת היועץ המשפטי.

משה גפני: היועץ המשפטי אמר, שכל עוד תלוי ועומד בג"ץ בעניין הזה, עדיף לקיים רק חילופי דברים, לדבר בין החברים, אבל לא לקבל החלטה.

צ' ענבר: לא בגלל הבג"ץ.

סאלח טריף: זה לא בגלל הבג"ץ.

משה גפני: נכון.

משה גפני: אני מתנצל.

משה גפני: צודק צבי ענבר.

משה גפני: אמר היועץ המשפטי של הכנסת אתמול בחדר הזה, בישיבת הוועדה: כיון שפונה יושב-ראש ישראל אחת, שהוא אחד מהעותרים לבג"ץ ומבקש- - -

סאלח טריף: הוא ראש סיעת ישראל אחת.

סאלח טריף: אל תסבך אותו.

רחמים מלול: אבל, ברק התפטר.

משה גפני: הוא ביקש כאן מוועדת הכנסת לא לקיים דיון, מכיון שזה תלוי ועומד.

משה גפני: היועץ המשפטי לכנסת אמר, שאם חבר-הכנסת אופיר פינס-פז מבקש בקשה כזו, צריך להתחשב בזה.

משה גפני: אדוני היועץ המשפטי, אני מבין שאתה גם הסתמכת על כך שהוא גם היה יכול לבקש התייעצות סיעתית.

צ' ענבר: לא.

משה גפני: לא חשוב, אבל העיקרון ברור.

ס' טריף: אני מודיע, שכל מי שמפריע לא יקבל רשות דיבור.

משה גפני: לכן, אני סבור, לאחר החלטת הוועדה אתמול, שהיא תקפה גם לגבי ההצעה הזאת, מכיון שאם בג"ץ יחליט שההחלטת הכנסת לא היתה חוקית או שהמספרים השתנו ואז החוק לא התקבל, אין מקום להצבעה על חוק ולבקש שחרור מחובת הנחה--

יאיר פרץ: --כשהוא עדיין לא בא לעולם.

יהודית נאות: התקנון- - -

ס' טריף: חברת-הכנסת נאות!

משה גפני: לא.

משה גפני: יש עוד סעיף בתקנון.

נעמי חזן: חבר-הכנסת גפני, האם אתה מוכן שבג"ץ יכריע?

ס' טריף: חברת-הכנסת נעמי חזן וחברת-הכנסת יהודית נאות!

משה גפני: אבל, את לא היית אתמול בוועדה.

נעמי חזן: האם אתה מוכן שבג"ץ יכריע?

ס' טריף: חברת-הכנסת נעמי חזן, אני קורא אותך לסדר.

משה גפני: ממש לא.

נעמי חזן: אם כך, תצביע על-פי מצפונך.

משה גפני: אני מכבד את חבר-הכנסת אופיר פינס-פז ואני מקבל את בקשתו.

ס' טריף: חבר-הכנסת גפני, אני קורא אותך לסדר.

ס' טריף: אי אפשר כך.

ס' טריף: אני לא יכול.

דובר: יוסי שריד הגיש.

דובר: האם הוא רוצה שבג"ץ יכריע?

יהודית נאות: - - -

ס' טריף: אני מכריז על הפסקת הישיבה.

דובר: כמה זמן?

ס' טריף: אני לא יודע.

ס' טריף: חברת-הכנסת יהודית נאות תשתוק.

ס' טריף: אני מחדש את הישיבה.

ס' טריף: מי שיפריע מרגע זה ואילך - ייצא מהאולם.

ס' טריף: חברת-הכנסת יהודית נאות, אני שומע את קולה.

יהודית נאות: יש- - -

ס' טריף: האם את מוכנה לצאת החוצה--

יהודית נאות: לא.

ס' טריף: --ולא להפריע לי?

יהודית נאות: לא.

ס' טריף: תצאי החוצה, בבקשה.

יהודית נאות: אני בחוץ.

ס' טריף: תירגעי קצת, ותבואי.

יהודית נאות: אולי אתה תירגע?

ס' טריף: שתי תה או מים - בסדר?

ס' טריף: מה קרה לךְ פה?

יהודית נאות: אני בחוץ, ואני שומעת- - -

ס' טריף: אני שומע את הקול שלךְ מפריע עד פה.

ס' טריף: שבי ותירגעי.

ס' טריף: מה קרה לךְ?

יהודית נאות: יש לך בעיה- - -

ס' טריף: סליחה.

ס' טריף: חברת-הכנסת יהודית נאות, זה לא מכובד.

ס' טריף: האם את יכולה לשבת?

יהודית נאות: לא.

יהודית נאות: יש לו בעיה.

יהודית נאות: אני בחוץ שומעת אותך מעיר.

ס' טריף: אני מעיר לך, כי הקול שלךְ מפריע.

יהודית נאות: יש לך בעיה עם הקול שלי - תתרגל.

ס' טריף: אין לי בעיה עם הקול שלךְ.

ס' טריף: יש לי בעיה עם ההתנהגות שלךְ.

ס' טריף: שבי ותירגעי קצת.

דוד טל: נגמור, נצביע ונלך.

ס' טריף: חברת-הכנסת נאות, במקומךְ לא הייתי מעיר הערות כאלו.

ס' טריף: חבר-הכנסת טל היה ברשות דיבור, והדובר אחריו הוא חבר-הכנסת פינס-פז.

ס' טריף: רבותי, אני מבקש לעשות זאת בקיצור נמרץ.

זהבה גלאון: נרשמתי לפניו.

ס' טריף: יש לי רשימה.

דוד טל: אעשה זאת בדקה.

דוד טל: ברצוני לומר לאדוני, לחבריי ולעמיתיי חברי-הכנסת מסיעות אחרות: מה שקרה בשבוע האחרון, מאז החוק הזה עבר, הוא שיש נסיון שפל להלך אימים כאן על בעלי תפקידים בכירים בכנסת הזאת, שאף לא אחד מאיתנו חושב שהם נגועים בצורה כזו או אחרת ושאף לא אחד מאיתנו חושב שיש לאדם כזה או אחר נגיעה כזו או אחרת.

דוד טל: מה קרה?

דוד טל: זה יועץ משפטי בעל שם, שלא תמיד אולי הייתי מאושר מכל החלטותיו, אבל הוא יועץ משפטי שקיבלנו תמיד את הכרעותיו.

דוד טל: אתם לימדתם תמיד את כל העולם - מחנכי כל הדור הזה - שזה שלטון החוק ולמה צריך לקבל את דעתו של יועץ משפטי.

דוד טל: לפתע, עכשיו, לא מקובל עליכם מה אומר יועץ משפטי?

דוד טל: לא מכבדים אותו?

אופיר פינס-פז: זה לא יועץ משפטי.

דוד טל: מנסים להטיל בו דופי?

דוד טל: ראיתי אתמול בשידורי הטלויזיה, והייתי המום.

דוד טל: מה קרה לכם?

דוד טל: איבדתם כל כיוון.

דוד טל: למה?

דוד טל: האם רק בגלל שעבר חוק בניגוד להשקפת עולמכם?

דוד טל: האם זה בגלל שעבר חוק בניגוד להצבעתכם?

דוד טל: יש דרכים מסויימות לעשות זאת.

דוד טל: אנו משטר פרלמנטרי דמוקרטי כאן, אפשר לעשות זאת ויש את הדרכים לעשות זאת.

דוד טל: יותר מכך - ברצוני לחזור ולו במעט לְמה שאמרת.

דוד טל: הוועדה הזו, לאורך כל הדרך, בדברים שהיו מאד מיוחדים, אכן נתנה דעתה ואיפשרה פטור מחובת הנחה.

דוד טל: הדבר הזה מתברר כרגע גם בבג"ץ, אבל גם אם לא היה מתברר בבג"ץ אינני חושב שיש לו דחיפות.

דוד טל: דין הבקשה הזו להידחות.

דוד טל: אני סבור, שטוב יעשו עמיתיי, חברי-הכנסת שהגישו את הצעת החוק הזו, אם ימתינו שהצעת החוק הזו תבשיל במשך 45 יום.

דוד טל: יהיה פרק זמן די והותר לחברי-הכנסת לעיין בהצעת החוק, ללמוד אותה מכל הכיוונים שלה ואולי אפילו לתמוך בה.

ס' טריף: תודה.

ס' טריף: עתה, חברת-הכנסת זהבה גלאון.

זהבה גלאון: אדוני היושב-ראש, יש הרבה טיעונים לגוף החוק.

זהבה גלאון: אני מציעה, שמי שדיבר לפני ומי שידבר אחרי לא ידבר כרגע לגוף החוק.

זהבה גלאון: השאלה היא האם אנו, בתור ועדת כנסת, עושים שיקול דעת כמו שעשינו בשורה של מקרים; אני יכולה לתת לך כאן מספר דוגמאות, שחלקן יותר טובות וחלקן טובות פחות וברובן תמכתי בפטור מחובת הנחה ואני חושבת שהיה נכון לעשות זאת.

זהבה גלאון: האם בחוק הזה אין דחיפות?

זהבה גלאון: ברצוני לנמק למה יש דחיפות.

זהבה גלאון: הולך להיות דיון בבג"ץ - ואני אומר זאת לחברי חבר-הכנסת אופיר פינס-פז - ובעקרון בג"ץ לא צריך להתעסק, ולכן זה כלל לא עניין של החלטת יועץ משפטי וזה עניין של פרוצדורה.

זהבה גלאון: הולכים לערער האם ההצעה עברה או לא עברה.

זהבה גלאון: יש מה שנקרא: לחלופין.

זהבה גלאון: הכנסת היא ריבון.

זהבה גלאון: אם כאשר חבר-הכנסת אופיר פינס-פז יבוא לבג"ץ, בג"ץ יגיד שההצבעה לא היתה חוקית ויפסול אותה - הצעת החוק שלנו ממילא מתבטלת.

זהבה גלאון: אבל, היה ובג"ץ, בגלל שיקולים של בג"ץ, לא ירצה להתערב בהחלטות הכנסת - לא יתכן שהכנסת לא תאפשר זאת בסוגיה כל כך רצינית; בגיוס בחורי ישיבות, חוק טל, אנו נתנו פטור מחובת הנחה.

זהבה גלאון: זה היה נורא חשוב.

משה גפני: התעוררות.

משה גפני: ברק אמר להם- - -

דוד טל: הוא חזר בו מאז.

ס' טריף: חבר-הכנסת גפני! חבר-הכנסת וילן!

זהבה גלאון: היושב-ראש, אני יכולה לתת לך רשימה על מה הוועדה נתנה פטור מחובת הנחה, ואני תומכת במה שאני תומכת.

ס' טריף: האם אני יכול לתת לך רשימה ארוכה מה אנו לא נתנו?

זהבה גלאון: אבל, אפשר להראות רשימה מה אנו נתנו.

זהבה גלאון: למה זה דחוף?

זהבה גלאון: ראשית, זה דחוף לפני בג"ץ.

שאול יהלום: האם יש לך דוגמא אחת שהמליאה- - -

יאיר פרץ: אבל, אלה הצעות חוק שלא עברו.

זהבה גלאון: אני תומכת בזה.

זהבה גלאון: תמכתי בזה.

זהבה גלאון: אני חושבת, שזה היה שיקול דעת נכון של הוועדה.

זהבה גלאון: חשבתי שזה היה נכון, ותמכתי בזה.

זהבה גלאון: למה זה כל כך דחוף?

זהבה גלאון: החוק, מה שנקרא חוק דרעי, עבר.

זהבה גלאון: מחר - ואינני מדברת עכשיו על דרעי - או מחרתיים הולכת ועדת השחרורים, שיש לי מה להגיד גם לגביה, לשחרר אלפי פושעים לרחוב.

אליהו סויסה: שקרים.

זהבה גלאון: אני חושבת, שזה מחובת ועדת הכנסת בסיטואציה - לא במקרה, אינני מדברת על דרעי - שהולכים לשחרר.

זהבה גלאון: אני אומרת כך: אם פסיקת בג"ץ תכריע את מה שתכריע, החוק יבוטל.

זהבה גלאון: ברצוני להעיר עוד משפט אחד שהוא לא לגופו.

זהבה גלאון: שמעתי כאן חברי-כנסת - חבר-הכנסת שאול יהלום: "זילות של בית-המחוקקים", וחבר-הכנסת דוד טל: "זילות, התחסדות".

זהבה גלאון: מה קרה לכם?

זהבה גלאון: מי המתחסד פה?

שאול יהלום: אתם.

זהבה גלאון: לא.

זהבה גלאון: מנסים לעשות כאן פלסתר- - -

שאול יהלום: אתם המתחסדים.

זהבה גלאון: ממש לא.

ס' טריף: חבר-הכנסת שאול יהלום!

שאול יהלום: היא שאלה מי, ואני חייב לענות לה.

שאול יהלום: היא ציטטה אותי.

שאול יהלום: האם לא אענה לה?!

זהבה גלאון: חבר-הכנסת יהלום אומר לחברת-כנסת חזן, בנסיון להטיל דופי בשיקול דעתה: "את שאמונה על הפרוצדורות של הכנסת".

שאול יהלום: ודאי.

זהבה גלאון: אני רוצה לומר משפט.

שאול יהלום: - - -החוק תקף.

שאול יהלום: היא אמרה שלא.

ס' טריף: היא מדברת מהר, ולכן זה נראה הרבה.

זהבה גלאון: אני רוצה להשלים את המשפט.

אליהו סויסה: מה להשלים?

אליהו סויסה: את מדברת כבר עשרים דקות.

זהבה גלאון: האם אתה מנהל את הישיבה?

זהבה גלאון: !

ס' טריף: חברת-הכנסת זהבה גלאון, דקה וחצי את מדברת, והנה חצי דקה מסתיימת עכשיו.

דובר: איזה שעון יש לך?

יצחק גאגולה: שעון מיוחד.

זהבה גלאון: אני רוצה, שלנגד חברי הוועדה יעמוד השיקול הענייני, כמו שעמד לנגד עיניהם כל שיקול ולא קוניונקטורה פוליטית שבאה לענות לצרכים מאד מסויימים.

ס' טריף: תודה.

ס' טריף: חבר-הכנסת אופיר פינס-פז, אין לך את אותן שתי דקות של חברת-הכנסת גלאון.

אופיר פינס-פז: תחילה, ברצוני למחות בכל תוקף על דברי חברי, חבר-הכנסת דוד טל.

אופיר פינס-פז: אני מקבל פסיקות של כל גורם משפטי בנושאים משפטיים.

אופיר פינס-פז: מה שקרה בדיון והפרוצדורה שהיתה אחרי הדיון - בינם לבין משפט אין דבר וחצי דבר.

דוד טל: יש גם יש.

נעמי חזן: יש ועדת פירושים.

אופיר פינס-פז: על-פי מה נבחרו חברי הפורום?

רחמים מלול: סמכות של היושב-ראש.

דובר: היושב-ראש.

דובר: יועץ משפטי.

אופיר פינס-פז: סמכות של מי?

אופיר פינס-פז: סמכות של מה?

אופיר פינס-פז: על מי?

אופיר פינס-פז: על מה?

אופיר פינס-פז: כשמותחים על זה ביקורת, שהיא לגיטימית בעיניי, אומרים שרודפים בעלי תפקידים בכנסת?

אופיר פינס-פז: אם היינו סותמים את הפה כמו דגים ומטייחים, האם זה היה בסדר?

אופיר פינס-פז: יש לשים דברים בפרופורציה.

דוד טל: שמעת את עצמך במשך השבוע?

אופיר פינס-פז: שמעתי את עצמי יפה.

דוד טל: האם שמעת את חבר-הכנסת יוסי שריד אתמול?

אופיר פינס-פז: שמעתי את חבר-הכנסת יוסי שריד.

ס' טריף: חבר-הכנסת דוד טל, שקט.

אופיר פינס-פז: ברור שאני מתנגד לחוק, אבל זה לא העניין.

אופיר פינס-פז: התנגדתי להרבה חוקים שעברו בכנסת.

אופיר פינס-פז: אז מה?

אופיר פינס-פז: האם זה העניין?

אופיר פינס-פז: האם היה דבר כזה בתולדות הכנסת?

אופיר פינס-פז: תבדוק עם חברי-כנסת ותיקים, שהיו פה בשנות ה-50, ה-60 ו-70.

אופיר פינס-פז: לא היה דבר כזה.

אופיר פינס-פז: על מה אתה מדבר?

אופיר פינס-פז: לכן, אני מוחה בתוקף.

אופיר פינס-פז: זכותנו לבקר, וזכותנו לפנות לערכאות.

אופיר פינס-פז: מבחינתי, זה לא דבר קל לפנות לערכאות, ולבטח לא כיושב-ראש סיעת ישראל אחת וכנגד יושב-ראש כנסת שהוא חבר סיעתי.

אופיר פינס-פז: בעיניי, זה לא דבר קל.

אופיר פינס-פז: הוא חבר אישי שלי.

יולי יואל אדלשטיין: זה מראה על האהבה שיש לכם לאריה דרעי.

אופיר פינס-פז: אין לזה שום קשר לאריה דרעי.

יצחק גאגולה: אתם מקשרים את זה.

ס' טריף: אני מבקש שקט.

משה גפני: מותר לו להגיד את זה.

זהבה גלאון: חבר-הכנסת גאגולה, מה אתה רוצה?

זהבה גלאון: אני אוהבת אותך.

סופה לנדבר: אנו רשמנו את זה.

זהבה גלאון: צריך שלא ידבר על אהבה.

זהבה גלאון: לכן, עשיתי לו את זה עכשיו.

ס' טריף: רבותי, האפשר להרגע?

אופיר פינס-פז: לגוף הסוגיה, אמר חבר-הכנסת גפני ובצדק שביקשתי אתמול לעצור את הדיון בוועדה על רקע סוביודיצה בעיניי.

אופיר פינס-פז: לצערי, אני רואה בשתי הצעות החוק האלה שמונחות כאן עכשיו סוביודיצה.

זהבה גלאון: משפטית, זה לא נכון.

זהבה גלאון: סוביודיצה זה רק לגבי מה שקורה בבית-המשפט.

אופיר פינס-פז: זהו סוביודיצה לא פורמלי.

אופיר פינס-פז: האם אני יכול לדבר?

נעמי חזן: אתה יכול לדבר, אבל- - -

אופיר פינס-פז: חברת-הכנסת נעמי חזן, גם כשאינני מסכים איתך, וזה קורה לפעמים- - -

נעמי חזן: מותר גם לתקן אותו.

אופיר פינס-פז: אני רוצה להסביר את עמדתי.

ס' טריף: אינך יכול לעשות זאת ביותר מחצי דקה.

אופיר פינס-פז: אבל, לא נותנים לי לעשות זאת.

משה גפני: עכשיו, הם מפריעים לו.

אופיר פינס-פז: בעקרון, אני כמובן תומך בחקיקות האלה, וזו לא השאלה.

אופיר פינס-פז: אבל, אם אני מצביע בעדן - זה אומר שאני מסכים לזה שהחוק עבר, והרי אני טוען שהחוק לא עבר.

אופיר פינס-פז: אם אני מצביע עכשיו בעד פטור מחובת הנחה - זה אומר שהשלמתי עם העובדה שהחוק עבר, ועכשיו אני רוצה לשנות את החוק.

אופיר פינס-פז: זו הצעת חוק בקריאה טרומית.

אופיר פינס-פז: אני מבקש מכם, שתאפשרו לבג"ץ למצות את ההליך.

אופיר פינס-פז: תשאירו את החוק במסלול של 45 יום.

אופיר פינס-פז: תמיד אפשר לחזור ולהניח את אותו חוק ולבקש שוב את קיצור ההליכים ברגע שהעניין הזה ייראה לכם.

יהודית נאות: בעוד 45 יום?

ס' טריף: בירורים לא יהיו כאן.

אופיר פינס-פז: הבג"ץ - יכול להיות שהוא יהיה בשבוע הבא.

ס' טריף: לפני חבר-הכנסת יולי אדלשטיין, אתן רשות דיבור של עשרים שניות לחבר-כנסת ריבלין.

ס' טריף: הוא מעט זמן יהיה חבר-כנסת.

ראובן ריבלין: תמיד תהיה חבר-כנסת, גם אם אתה שר.

ראובן ריבלין: אם אתה אומר שמעט מאד אהיה חבר-כנסת, אני- - -

ס' טריף: לא.

ס' טריף: אתה תהיה שר.

ראובן ריבלין: כיוזם החוק, הייתי מעדיף שהחוק יעבור בנוסחו הראשון עם הרטרואקטיביות, וזה היה החוק הטוב ביותר - משאיר זאת לשיקול הדעת המוחלט לוועדת השחרורים.

י' אלדשטיין: אדוני היושב-ראש, בלי לפגוע באף אחד, אני כאן רואה דוגמא שאנו- - -

יצחק גאגולה: הוא אף פעם לא קיבל חשיפה כזו.

יולי יואל אדלשטיין: אני חושב, שאנו מדברים ולא שומעים את עצמנו - אנשים מאד משכילים, מאד רציניים וחברי-כנסת מאד מנוסים.

יולי יואל אדלשטיין: ידידי, חבר-הכנסת אופיר פינס-פז, טוען: "הנושא לא נושא משפטי ולכן אסור היה לאינסטנציה משפטית, קרי היועץ המשפטי לכנסת שאושר גם בחוק כיועץ משפטי, להכריע בנושא הזה.

יולי יואל אדלשטיין: לכן, אני לוקח אותו לערכה משפטית הכי גבוהה, כי הנושא איננו משפטי".

יולי יואל אדלשטיין: ידידתי, חברת-הכנסת נעמי חזן, אומרת: "אסור לבג"ץ להתערב בהליכי הכנסת ובפרוצדורות".

נעמי חזן: לא.

יהודית נאות: למה אתה נצמד לבג"ץ?

יולי יואל אדלשטיין: בגלל בג"ץ, אנו צריכים לקבל עכשיו את הפטור מחובת הנחה.

נעמי חזן: לא.

נעמי חזן: לא הבנת אותי.

יהודית נאות: לא.

ס' טריף: חברים, חבר-הכנסת יולי אדלשטיין לא הפריע לאף אחד ושתק כל הזמן.

ס' טריף: תשמעי אותו בכבוד.

נעמי חזן: הוא אומר משהו שלא אמרתי.

נעמי חזן: לתקן ולהיאבק מותר.

נעמי חזן: משום שהוא מצטט אותי לא נכון, אני רוצה לתקן.

שאול יהלום: זאת הבעיה - שגם בהצבעה הוא שתק.

ס' טריף: חבר-הכנסת יהלום, בזמן האחרון אתה קטלני.

ס' טריף: חבר-הכנסת יולי אדלשטיין נמצא עתה ברשות הדיבור.

יולי יואל אדלשטיין: כפי שאמרתי, אינני רואה שום סיבה כרגע לשום דחיפות בנושא הזה, אלא אם נסכים כולנו שגורלו של אריה דרעי מעביר את כולנו על דעתנו:

יולי יואל אדלשטיין: את אלה שרוצים לשחרר, וגם את אלה שנואמים פה נאומים--

יצחק גאגולה: זה מה שאמרתי.

יולי יואל אדלשטיין: --באיצטלה של כל מיני דברים, ורק מה שיש לנגד העיניים זה אריה דרעי.

יולי יואל אדלשטיין: אז, סילחו לי.

יולי יואל אדלשטיין: אני לא עשיתי שום דבר על מנת שהוא יכנס לבית-סוהר, ולא אעשה שום דבר על מנת לשחרר אותו.

יולי יואל אדלשטיין: כדאי לדון, סוף-סוף, בחוק הזה לגופו של עניין.

יולי יואל אדלשטיין: נקודה אחרונה - יש הבדל מהותי בין שתי הבקשות, ואינני מבין כלל מדוע מביאים אותן ביחד פרט לנושא של הפטור.

יולי יואל אדלשטיין: אם החוק שמציעה כרגע חברת-הכנסת יהודית נאות עם קבוצת חברים ילך במסלול הרגיל, לגופו של תיקון זה או אחר או הוספת קטגוריה זו או אחרת של אסירים לאלה שלא יעמדו בהחלט אשמח מאד לדון ואולי יש שם רעיונות טובים.

יולי יואל אדלשטיין: יש להזכיר לכולנו, שגם כאן אסור להיגרר יותר מדי רחוק, כי יש ועדת שחרורים.

ראובן ריבלין: האם החוק של חברת-הכנסת נאות רטרואקטיבי או לא?

יולי יואל אדלשטיין: היא מבטלת את הרטרואקטיביות.

ס' טריף: עתה, חבר-הכנסת וילן, ואחרון הדוברים יהיה חבר-הכנסת יאיר פרץ.

אבשלום וילן: הגשתי את ההצעה עם חברת-הכנסת חזן.

אבשלום וילן: אינני יודע למה זה כל כך רוגש.

אבשלום וילן: ברשותכם, אומר 2-3 הערות.

אבשלום וילן: ראשית, חבר-הכנסת יולי אדלשטיין, חבר-הכנסת אופיר פינס-פז פנה לבג"ץ- - -

יולי יואל אדלשטיין: לא הפרעתי לאף אחד, אבל כאן אני חייב לומר שלצביעות הזו יש גבול.

יולי יואל אדלשטיין: חבר-הכנסת יוסי שריד, יושב-ראש המפלגה שלכם, פנה לבג"ץ, ואני מאד מקווה שבעוד שלושים שנה לא יהיה במצב כה עלוב להזדקק לבג"ץ.

זהבה גלאון: דרך אגב, האם נתת לו תצהיר?

יולי יואל אדלשטיין: תפסיקו כבר עם "אופיר פינס-פז".

יולי יואל אדלשטיין: מדובר גם בחבר-הכנסת יוסי שריד.

זהבה גלאון: אנו גאים בזה, שאלה אופיר פינס-פז ויוסי שריד.

יולי יואל אדלשטיין: אי אפשר להתנגד לבג"ץ, וכל הזמן לשכוח שחבר-הכנסת יוסי שריד פנה לשם.

זהבה גלאון: אנו גאים בזה, שיוסי שריד- - -

אבשלום וילן: חברי-הכנסת, אני מקבל את התיקון.

אבשלום וילן: חברי-הכנסת שריד ופינס-פז פנו לבג"ץ בשבתו לא כבית-המשפט העליון אלא כבית-המשפט הגבוה לצדק.

אבשלום וילן: רשאי כל אזרח, אם הוא חושב שנעשה לו עוול, ללא כל קשר לנושא משפטי כזה או אחר, לפנות לבית-המשפט הגבוה לצדק.

אבשלום וילן: לכן, הטיעון שלך, כאילו המשפטי, שיש סתירה בדברי חבר-הכנסת פינס-פז וחבר-הכנסת שריד שלא נוכח, אין לו על מה להסתמך מהבחינה העניינית.

אבשלום וילן: נקודה שניה - אני אכן חושב, שפה ההצבעה הרי היא פוליטית ולא לעניין עצמו.

אבשלום וילן: דרך אגב, צריך שתהיה עמדתי ברורה: החוק הזה נמשך תשע שנים.

אבשלום וילן: לגבי מהות החוק, אני חושב שיש בה הגיון רב מאד.

אבשלום וילן: מה שקרה הוא, שמה שעשו לחוק הזה בכמה החודשים האחרונים הוא דבר בל ייעשה, ולכן אני לוחם נגדו ולכן הגשתי את ההצעה.

אבשלום וילן: לגבי הנושא עצמו, ועדת השרים לענייני חקיקה ישבה והכינה הצעה לשינוי.

אבשלום וילן: היא עדיין לא הגיעה, אבל היא תגיע בשבוע הבא.

אבשלום וילן: מה יקרה אז?

אבשלום וילן: אנו הגשנו הצעות חוק פרטיות, וועדת השרים תביא את הצעתה, והדיון יתקיים בשני מועדים נפרדים.

ס' טריף: למה שלא תחכו לוועדת השרים?

אבשלום וילן: אני מוכן- - -

ס' טריף: היום, לא מניחים.

ס' טריף: מניחים רק ביום שני.

אבשלום וילן: על-פי בקשתך, ואני יושב לידך, הייתי שקט.

זהבה גלאון: ועדת השרים אישרה זאת.

יהודית נאות: אם כך, תצרפו אותנו אליה.

אבשלום וילן: חבר-הכנסת יהלום, כל זמן שלא הוחלפה הממשלה, היא ממשלה לכל דבר ועניין.

זהבה גלאון: זה עולה היום.

יהודית נאות: זה עולה היום.

ס' טריף: זה לא יכול לעלות היום.

ס' טריף: הממשלה לא יכולה להביא היום.

זהבה גלאון: זה הונח היום.

ס' טריף: הממשלה לא יכולה להביא היום הצעת חוק.

יהודית נאות: היא הניחה.

אבשלום וילן: חבר-הכנסת יהלום צודק, שזה מאד לא בריא שמה שבמליאה אנו באים עם פטור מחובת הנחה.

אבשלום וילן: אבל, הדבר היחידי שבשבילו הבאתי את החוק הזה היום הוא העובדה שהממשלה גם כשאין לה רוב תביא אותו, ואני מציע הצעת פשרה.

יהודית נאות: נכון.

אבשלום וילן: לא תביא הממשלה - אני לא רוצה פטור מחובת הנחה.

אבשלום וילן: תביא הממשלה - נצטרף פה אחד.

יהודית נאות: בסדר.

זהבה גלאון: בסדר.

אבשלום וילן: כמו שותפתי להצעה, חברת-הכנסת נעמי חזן--

יהודית נאות: אני נימקתי את זה.

אבשלום וילן: --אני רחוק מלהתלהב מהעברת נושא של הכנסת לבית-המשפט העליון.

אבשלום וילן: אני חושב, שהסיפור של הפרדת הרשויות פה חיוני.

אבשלום וילן: במקרה דנן, שלא כחברי, חבר-הכנסת פינס-פז, אני חושב שהיושב-ראש הכריע שההחלטה התקבלה וזה מופיע בפרוטוקול, וההחלטה תקפה.

ס' טריף: חברי-הכנסת יאיר פרץ ואמנון כהן!

נעמי חזן: אפשר להתכנס סביב הצעת הפשרה.

זהבה גלאון: סביב הצעת הפשרה שלנו.

ס' טריף: רבותי, סליחה! חברות-הכנסת זהבה גלאון ונעמי חזן!

ראובן ריבלין: תצביע.

ס' טריף: אני מיד מצביע.

אופיר פינס-פז: זו לא פשרה.

ס' טריף: חברות-הכנסת זהבה גלאון ויהודית נאות, מה זה צריך להיות?

ראובן ריבלין: אל תרגיזו את היושב-ראש.

יהודית נאות: שתקתי חצי שעה.

מיקי לוי: בואו ונצביע.

מיקי לוי: לא צריך לדבר.

יאיר פרץ: אדוני היושב-ראש, אני מסכים עם דברי חבר-הכנסת יהלום, מאחר והוא איש הגון ולמרות שהוא הצביע נגד החוק, הוא נימק פה נימוקים חזקים למה לדחות את חובת ההנחה.

יאיר פרץ: ברצוני לומר שתי הערות: הערה אחת היא לחברתי, חברת-הכנסת נאות.

יאיר פרץ: היא הביאה פה דוגמא של אשה זקנה, לא מנהריה, ואותו בחור צעיר שאמור להשתחרר.

יאיר פרץ: אני רק רוצה לומר לגבירתי, כדי לסבר את אוזניה, שוועדת שליש היא לא דבר גורף.

יאיר פרץ: בראש הוועדה הזו יש שופט.

יאיר פרץ: בסך-הכל, נהנו מוועדת שליש 36%.

יאיר פרץ: זה לא גורף.

יאיר פרץ: לכן, הגיע הזמן לכבד גם שופטים שיושבים שם.

יהודית נאות: גם שקולניק שם.

ס' טריף: אני מבקש שקט.

ס' טריף: תהיה לנו הצבעה אחת כאן על שתי ההצעות.

ס' טריף: מי בעד?

ס' טריף: מי נגד?

ראובן ריבלין: האם החוק של חברת-הכנסת נאות יהיה רטרואקטיבי?

ס' טריף: סליחה, אך אני באמצע הצבעה על בקשה.

אופיר פינס-פז: יש הצעה.

אבשלום וילן: ההצעה שלי - אני הצעתי לחכות ולהצביע על זה עם הממשלה.

דוד טל: לא.

נעמי חזן: התייעצות.

זהבה גלאון: התייעצות סיעתית.

אופיר פינס-פז: - - -

ס' טריף: אשיב.

ס' טריף: אני יודע מה צבי ענבר יגיד לי.

ס' טריף: אם אני טועה, הוא יגיד.

ס' טריף: תודה רבה לך, שאתה נותן לי לנהל את הישיבה.

ס' טריף: אין לי פה שום פררוגטיבה לדחות את הדיון.

ס' טריף: היום, אני צריך להכריע כן או לא על-פי התקנון.

ס' טריף: נכון, אדוני?

צ' ענבר: כן.

ס' טריף: חבר-הכנסת אופיר פינס-פז, תודה רבה לך.

אופיר פינס-פז: כן, אבל- - -

ס' טריף: חבר-הכנסת אופיר פינס-פז, האמן לי שאני יודע את תפקידי.

ס' טריף: אינני מתיימר להיות יושב-ראש סיעה.

ראובן ריבלין: יש פה בקשה להתייעצות סיעתית.

ס' טריף: אם יש התייעצות סיעתית - סגרנו את העניין.

ס' טריף: תודה רבה לכם.

דובר: מתי תהיה ההצבעה?

ס' טריף: אני לא יודע.

יהודית נאות: כמה זמן זה?

דובר: חמש דקות.

ס' טריף: עכשיו, לפני המליאה, צריך לקבל אישור כדי לכנס את הישיבה שוב.

ס' טריף: אכנס כאן את הישיבה, אם אכנס אותה, בשעה 11:20.

שאול יהלום: האם זה יהיה באמצע המליאה?

יהודית נאות: כן.

אבשלום וילן: צריך אישור מיוחד.

אבשלום וילן: זה מנוגד לתקנון.

ס' טריף: אני מחדש את ישיבת הוועדה, ואנו מצביעים מיד.

ס' טריף: אני אומר לכל החברים, שאנו צריכים להצביע על בקשת חברי-הכנסת יהודית נאות, נעמי חזן ואבשלום וילן.

ס' טריף: מי בעד?

ס' טריף: מי נגד?

ס' טריף: ה צ ב ע ה בעד - 3 נגד - 6 הבקשות, לפטור מחובת הנחה מוקדמת על שולחן הכנסת את הצעת חוק העונשין (תיקון - החלת סייגים לשחרור מוקדם), התשס"א-2001, והצעת חוק לשחרור מוקדם של אסירים (תיקוני חקיקה) (תיקון - ביטול החוק), התשס"א-2001, לא נתקבלו.

א' בן-יוסף: שלושה חברי-כנסת הצביעו בעד בעד, וששה חברי-כנסת הצביעו נגד.

ס' טריף: שלושה חברי-כנסת הצביעו בעד, וששה חברי-כנסת הצביעו נגד.

יהודית נאות: אני מבקשת רביזיה.

ס' טריף: יש רביזיה.

רחמים מלול: היא תהיה בעוד שתי דקות.

ס' טריף: נודיע לכם.

ס' טריף: (יו"ר הוועדה, חה"כ ס' טריף, יוצא מחדר הישיבות.

ס' טריף: )

יהודית נאות: בתקנון אין החלטה על שתי דקות.

רחמים מלול: בוועדת הכספים עושים לנו זאת כל יום, ולפעמים במקום.

יהודית נאות: זה לא תקנוני.

יהודית נאות: זה לא בסדר.

יהודית נאות: כבר הכנתי בפגרה הצעה לשינוי התקנון.

יהודית נאות: לרביזיה צריך לתת פרק זמן מסויים.

יהודית נאות: (יו"ר הוועדה, חה"כ ס' טריף, חוזר לחדר הישיבות.

יהודית נאות: )

ס' טריף: רבותי, הרביזיה לא תתקיים היום, אלא ביום שני, כך שיהיה לכם זמן.

יהודית נאות: עד יום שני נעבוד על זה.

ס' טריף: אני נועל את ישיבת הוועדה.

ס' טריף: תודה לכולם.